title: Regulamentul de punere în aplicare (UE) 2016/703 al Comisiei din 11 mai 2016 de instituire a unei taxe antidumping definitive la importurile de anumite mecanisme de îndosariere cu inele originare din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009

text:
               12.5.2016

               RO

               Jurnalul Oficial al Uniunii Europene

               L 122/1

         REGULAMENTUL DE PUNERE ÎN APLICARE (UE) 2016/703 AL COMISIEI
   din 11 mai 2016
   de instituire a unei taxe antidumping definitive la importurile de anumite mecanisme de îndosariere cu inele originare din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 1225/2009
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) („regulamentul de bază”), în special articolul 11 alineatul (2),
   după consultarea statelor membre,
   întrucât:
   A.   PROCEDURA

   1.   Măsurile în vigoare

               (1)

               Prin Regulamentul (CE) nr. 119/97 (2), Consiliul a instituit o taxă antidumping definitivă cuprinsă între 32,5 % și 39,4 % la importurile de anumite mecanisme de îndosariere cu inele originare din Republica Populară Chineză (denumită în continuare „RPC” sau „țara în cauză”) și Malaysia. Aceste niveluri ale taxei s-au aplicat mecanismelor de îndosariere altele decât cele cu 17 sau 23 de inele, în timp ce mecanismele de îndosariere cu 17 și 23 de inele au fost supuse unei taxe egale cu diferența dintre prețul minim de import (PMI de 325 EUR pe 1 000 de bucăți) și prețul franco frontieră comunitară, înainte de vămuire, atunci când cel din urmă era mai mic decât PMI.

               (2)

               Prin Regulamentul (CE) nr. 2100/2000 (3), Consiliul a modificat și a mărit taxele menționate anterior pentru anumite mecanisme de îndosariere cu inele, altele decât cele cu 17 sau 23 de inele, în urma unei anchete privind absorbția măsurilor, desfășurate în temeiul articolului 12 din regulamentul de bază. Taxele modificate au fost situate între 51,2 % și 78,8 %.

               (3)

               În urma unei anchete privind eludarea, efectuate în temeiul articolului 13 din regulamentul de bază, Consiliul a extins, prin Regulamentul (CE) nr. 1208/2004 (4), măsurile antidumping definitive asupra importurilor de anumite mecanisme de îndosariere cu inele expediate din Vietnam, indiferent dacă au fost sau nu declarate ca fiind originare din această țară.

               (4)

               În urma unei cereri din partea a doi producători din Uniune, în ianuarie 2002 (5) a fost inițiată o reexaminare în perspectiva expirării măsurilor în temeiul articolului 11 alineatul (2) din regulamentul de bază, iar Consiliul a prelungit, prin Regulamentul (CE) nr. 2074/2004 (6), măsurile antidumping definitive. Nu s-a primit nicio cerere de reexaminare în ceea privește măsurile aplicabile Malaysiei, care, prin urmare, au expirat în ianuarie 2002.

               (5)

               În urma unei anchete privind eludarea efectuate în temeiul articolului 13 din regulamentul de bază, Consiliul a extins, prin Regulamentul (CE) nr. 33/2006 (7), măsurile antidumping definitive asupra importurilor de anumite mecanisme de îndosariere cu inele expediate din Republica Democrată Populară Laos, indiferent dacă au fost sau nu declarate ca fiind originare din această țară.

               (6)

               Prin Regulamentul (CE) nr. 818/2008 (8), Consiliul a extins domeniul de aplicare al măsurilor la anumite mecanisme de îndosariere cu inele ușor modificate, în urma unei anchete antieludare.

               (7)

               În urma unei cereri din partea unui producător din Uniune, în septembrie 2008 a fost inițiată o reexaminare în perspectiva expirării măsurilor în temeiul articolului 11 alineatul (2) din regulamentul de bază, iar Consiliul a prelungit în continuare, prin Regulamentul de punere în aplicare (UE) nr. 157/2010 (9), măsurile antidumping definitive cu cinci ani (denumite în continuare „măsurile în vigoare”).

               (8)

               Mai mult, în urma unei anchete antidumping, în temeiul articolului 5 din regulamentul de bază, o taxă antidumping definitivă la importurile de anumite mecanisme de îndosariere cu inele originare din Thailanda, a fost impusă prin Regulamentul de punere în aplicare (UE) nr. 792/2011 al Consiliului (10).

         2.   Cererea de reexaminare în perspectiva expirării măsurilor

               (9)

               În urma publicării unui aviz de expirare iminentă (11) a măsurilor antidumping în vigoare aplicabile importurilor de mecanisme de îndosariere cu inele originare din RPC și celor expediate din Vietnam și din Republica Democrată Populară Laos, indiferent dacă au fost declarate ca fiind originare din Vietnam și, respectiv, din Republica Democrată Populară Laos sau nu, Comisia a primit, la 26 noiembrie 2014, o cerere de deschidere a unei reexaminări efectuate în perspectiva expirării acestor măsuri, în conformitate cu articolul 11 alineatul (2) din regulamentul de bază.

               (10)

               Cererea a fost depusă de către producătorul din Uniune Ring Alliance Ringbuchtechnik GmbH (denumit în continuare „solicitantul”), care reprezintă peste 25 % (12), din producția totală a Uniunii de mecanisme de îndosariere cu inele. Cererea s-a bazat pe faptul că expirarea măsurilor ar conduce, probabil, la continuarea sau la reapariția dumpingului și a prejudiciului pentru industria din Uniune.

         3.   Deschiderea unei reexaminări în perspectiva expirării măsurilor

               (11)

               După ce s-a stabilit, în urma consultării comitetului consultativ, că existau suficiente motive pentru deschiderea unei reexaminări în perspectiva expirării măsurilor antidumping, Comisia a anunțat, la data de 25 februarie 2015, printr-un aviz publicat în Jurnalul Oficial al Uniunii Europene
                   (13) („aviz de deschidere”), deschiderea unei reexaminări în perspectiva expirării măsurilor antidumping, în temeiul articolului 11 alineatul (2) din regulamentul de bază.

         4.   Perioadele relevante care au făcut obiectul anchetei de reexaminare în perspectiva expirării măsurilor

               (12)

               Ancheta privind probabilitatea continuării sau reapariției dumpingului și a prejudiciului a vizat perioada cuprinsă între 1 ianuarie 2014 și 31 decembrie 2014 (denumită în continuare „perioada anchetei de reexaminare” sau „PAR”).

               (13)

               Examinarea tendințelor relevante pentru evaluarea probabilității continuării sau reapariției prejudiciului a vizat perioada cuprinsă între 1 ianuarie 2011 și sfârșitul perioadei anchetei de reexaminare („perioada examinată”).

         5.   Părți vizate de anchetă

               (14)

               În avizul de deschidere, Comisia a invitat părțile interesate să o contacteze pentru a participa la anchetă. În plus, Comisia a informat cu privire la deschiderea anchetei în mod special solicitantul, alți producători cunoscuți din Uniune, producătorii-exportatori cunoscuți din RPC și autoritățile din RPC, importatorii, furnizorii și utilizatorii cunoscuți, comercianții, precum și asociațiile cunoscute ca fiind părți vizate și i-a invitat să participe la anchetă.

               (15)

               Părțile interesate au avut ocazia de a formula observații cu privire la deschiderea anchetei și de a solicita o audiere în fața Comisiei și/sau a consilierului-auditor pentru proceduri comerciale.

               (16)

               În contextul deschiderii reexaminării efectuate în perspectiva expirării măsurilor, niciuna dintre părțile interesate nu a solicitat o audiere în fața serviciilor Comisiei și/sau a consilierului-auditor pentru proceduri comerciale.

         6.   Producători din țara analogă

               (17)

               În avizul de deschidere, Comisia a informat părțile interesate că are în vedere alegerea Indiei, Thailandei și Cambodgiei ca țări terțe cu economie de piață în sensul articolului 2 alineatul (7) litera (a) din regulamentul de bază. Prin urmare, Comisia a informat producătorii din India, Thailanda și Cambodgia cu privire la deschiderea anchetei și i-a invitat să participe.

         7.   Eșantionarea

               (18)

               În avizul de deschidere, Comisia a afirmat că ar putea să includă în eșantion importatorii din Uniune și producătorii-exportatori chinezi, în conformitate cu articolul 17 din regulamentul de bază.

         (a)   Eșantionarea importatorilor din Uniune

               (19)

               Pentru a decide dacă este necesară eșantionarea și, în caz afirmativ, pentru a selecta un eșantion, Comisia a solicitat importatorilor neafiliați să furnizeze informațiile specificate în avizul de deschidere.

               (20)

               Doi importatori neafiliați au furnizat informațiile solicitate și au acceptat să fie incluși în eșantion. Având în vedere numărul lor scăzut, Comisia a decis că nu este necesară eșantionarea. Ulterior, unul dintre cei doi importatori a încetat să coopereze.

         (b)   Constituirea eșantionului de producători-exportatori din RPC

               (21)

               Pentru a decide dacă este necesară eșantionarea și, în caz afirmativ, pentru a selecta un eșantion, Comisia a solicitat tuturor producătorilor-exportatori cunoscuți din RPC (și anume, 17 societăți) să furnizeze informațiile specificate în avizul de deschidere. În plus, Comisia a solicitat Misiunii RPC pe lângă Uniunea Europeană să identifice și/sau să contacteze alți producători-exportatori, dacă există, care ar putea fi interesați să participe la anchetă.

               (22)

               Inițial s-a prezentat un singur producător-exportator chinez, care a furnizat informațiile solicitate în formularul de eșantionare. Prin urmare, eșantionarea nu a mai fost necesară. Ulterior, acest producător-exportator a încetat să coopereze.

         8.   Răspunsurile la chestionar

               (23)

               Comisia a transmis chestionare producătorilor din Uniune și importatorilor, comercianților și utilizatorilor neafiliați care s-au făcut cunoscuți în termenele stabilite în avizul de deschidere.

               (24)

               Unul dintre importatorii neafiliați din Uniune a hotărât să își retragă cooperarea după răspunsul inițial la chestionar.

               (25)

               Singurul producător-exportator chinez care s-a făcut cunoscut Comisiei a răspuns la chestionarul trimis. Producătorul-exportator chinez a notificat ulterior Comisia cu privire la decizia sa de a înceta să coopereze în cadrul anchetei. Comisia a informat producătorul-exportator chinez și autoritățile chineze cu privire la intenția sa de a aplica articolul 18 din regulamentul de bază și de a-și întemeia concluziile anchetei pe baza datelor disponibile.

         9.   Vizitele de verificare

               (26)

               Comisia a căutat și a verificat toate informațiile pe care le-a considerat necesare pentru a determina probabilitatea continuării sau reapariției dumpingului și a prejudiciului și pentru a stabili dacă impunerea măsurilor ar fi contrară interesului Uniunii. S-au efectuat vizite de verificare, în conformitate cu articolul 16 din regulamentul de bază, la sediile următoarelor societăți:

                           (a)

                              Producători din Uniune

                                       —

                                       Ring Alliance Ringbuchtechnik GmbH, Viena, Austria și Oroszlany, Ungaria;

                                       —

                                       I.M.L. Industria Meccanica Lombarda S.r.l., Offanengo, Italia.

                           (b)

                              Importator afiliat

                                       —

                                       Bensons International Systems B.V, Nijkerk, Țările de Jos.

                           (c)

                              Producător din țara analogă

                                       —

                                       Sure Success, Sihanoukville, Cambodgia.

         B.   PRODUSUL ÎN CAUZĂ ȘI PRODUSUL SIMILAR

   1.   Produsul în cauză

               (27)

               Produsul în cauză este reprezentat de mecanisme de îndosariere cu inele compuse din două plăci sau sârmă din oțel, incluzând cel puțin patru semiinele din sârmă de oțel, totul fiind susținut de o placă de acoperire din oțel. Acestea se deschid fie prin tragerea semi-inelelor, fie cu ajutorul unui mic dispozitiv de declanșare din oțel fixat pe mecanismul de îndosariere cu inele. Inelele se pot prezenta sub diferite forme, cele mai întâlnite fiind cele în formă circulară sau în forma literei D (denumite în continuare „produsul în cauză”). Mecanismele de îndosariere cu inele sunt încadrate în prezent la codul NC ex 8305 10 00. Mecanismele cu pârghie în formă de arc clasificate la același cod NC nu sunt incluse în definiția produsului în cauză.

               (28)

               Mecanismele de îndosariere cu inele sunt folosite la fabricarea dosarelor de birou, de prezentare sau altele, de hârtie, de carton sau îmbrăcate în material plastic.

               (29)

               Un mare număr de tipuri diferite de mecanisme de îndosariere cu inele au fost vândute în Uniune în cursul PAR. Diferențele între aceste tipuri de produse au fost determinate de lățimea învelitorii, tipul de mecanism, numărul de inele, sistemul de deschidere, numărul de coli care pot fi îndosariate, diametrul și forma inelelor sau lungimea și spațierea inelelor. Luând în considerare faptul că toate aceste tipuri de produse prezintă aceleași caracteristici fizice și tehnice de bază și că sunt interschimbabile pe anumite intervale, s-a hotărât ca toate mecanismele de îndosariere cu inele să constituie un singur produs în sensul prezentei proceduri.

         2.   Produsul similar

               (30)

               Ancheta a arătat că următoarele produse au aceleași caracteristici fizice și chimice de bază, precum și aceleași utilizări principale:

                           —

                           produsul în cauză;

                           —

                           produsul fabricat și vândut pe piața internă a țării în cauză;

                           —

                           produsul fabricat și vândut în Uniune de către industria din Uniune.

                     Comisia a conchis că aceste produse sunt, prin urmare, produse similare în sensul articolului 1 alineatul (4) din regulamentul de bază.

         C.   PROBABILITATEA UNEI CONTINUĂRI SAU A UNEI REAPARIȚII A DUMPINGULUI

   1.   Observații preliminare

               (31)

               În conformitate cu articolul 11 alineatul (2) din regulamentul de bază, Comisia a examinat posibilitatea ca expirarea măsurilor existente să conducă la o continuare sau o reapariție a dumpingului din partea țării în cauză.

               (32)

               Astfel cum s-a menționat la considerentul 25 de mai sus, deși a fost trimis un chestionar producătorului-exportator chinez care s-a manifestat în timpul eșantionării, acest producător-exportator și-a exprimat ulterior decizia de a înceta să coopereze în cadrul investigației curente. Prin urmare, la ancheta curentă nu a cooperat niciun producător-exportator chinez, ceea ce a impus recurgerea la informațiile disponibile, în conformitate cu articolul 18 din regulamentul de bază.

               (33)

               În acest sens, autoritățile chineze și producătorul-exportator menționat, care și-a declarat intenția de participare în timpul exercițiului de eșantionare, au fost informați în mod corespunzător că lipsa unui răspuns la chestionar ar putea fi considerată de către Comisie o dovadă de necooperare și că, în consecință, Comisia ar putea să aplice dispozițiile articolului 18 din regulamentul de bază în cazul constatărilor referitoare la RPC.

               (34)

               Pe această bază, în conformitate cu articolul 18 alineatul (1) din regulamentul de bază, constatările cu privire la probabilitatea unei continuări sau reapariții a dumpingului prevăzute mai jos s-au bazat pe datele disponibile, în special pe informațiile din cererea de reexaminare în perspectiva expirării măsurilor, pe informațiile colectate în timpul anchetei (cum ar fi formularele de eșantionare trimise de către principalii producători-exportatori din China care furnizează informații privind piețele de export chineze, informațiile primite în timpul verificării producătorului cambodgian, baza de date privind exporturile chineze), precum și pe baza de date Comext a Eurostat la nivel TARIC (10 cifre), care furnizează volumul total și valoarea CIF totală a mecanismelor de îndosariere cu inele importate pentru codurile TARIC care fac obiectul măsurilor. Cu toate acestea, ar trebui remarcat faptul că baza de date Comext diferențiază doar două tipuri de mecanisme de îndosariere cu inele (și anume, cu 17 sau 23 de inele, și alte tipuri), deși există o gamă largă de tipuri de produse diferite, pentru care prețurile pot varia în funcție de tipul de produs.

         2.   Dumping în perioada anchetei de reexaminare

   2.1.   Țară analogă

               (35)

               În conformitate cu articolul 2 alineatul (7) litera (a) din regulamentul de bază, valoarea normală trebuie să fie stabilită pe baza prețului sau a valorii construite într-o țară terță cu economie de piață sau, în cazul în care acest lucru nu este posibil, pe orice altă bază rezonabilă, inclusiv pe baza prețului plătit efectiv sau care urmează să fie plătit în Uniune pentru produsul similar, ajustat în mod corespunzător, dacă este necesar, pentru a include o marjă de profit rezonabilă. În acest scop, Comisia a examinat, în primul rând, dacă ar putea fi selectată o țară terță adecvată cu economie de piață (denumită în continuare „țară analogă”).

               (36)

               În reexaminarea anterioară efectuată în perspectiva expirării măsurilor care a dus la instituirea măsurilor în vigoare, Thailanda a fost desemnată în mod provizoriu ca țară analogă, dar datele furnizate de producătorul thailandez nu a putut fi luate în considerare în etapa definitivă, deoarece ancheta a arătat că relația dintre producătorul thailandez și un producător chinez de mecanisme de îndosariere cu inele (14) a fost susceptibilă să denatureze constatările privind valoarea normală.

               (37)

               În reexaminarea actuală, trei țări terțe, și anume Thailanda, India și Cambodgia, au fost menționate ca potențiale țări analoge în avizul de deschidere. Aceste trei țări, precum și RPC, au reprezentat în jur de 99 % din volumul total importat în cursul PAR pe piața Uniunii. Nicio parte interesată nu a propus o altă țară analogă potențială. Un importator a confirmat lista țărilor propuse ca țări analoge potențiale și a furnizat informații cu privire la producătorii din India, din Thailanda și din Cambodgia.

               (38)

               În consecință, toți producătorii cunoscuți din Thailanda, India și Cambodgia au fost contactați în vederea cooperării. Cu toate acestea, acești producători au informat Comisia cu privire la refuzul lor de a participa la anchetă. Dintre toți producătorii contactați în țările analoge potențiale, doar un singur producător din Cambodgia a fost de acord să coopereze în cadrul anchetei. Prin urmare, Comisia a trimis un chestionar respectivului exportator din Cambodgia pentru a colecta informații relevante cu privire la țara analogă.

               (39)

               Ulterior, Comisia a efectuat o vizită de verificare la sediile singurei societăți cooperante din Cambodgia cu scopul de a verifica informațiile prezentate. Cu toate acestea, în cursul vizitei de verificare, reprezentantul societății a refuzat să furnizeze informații esențiale, cum ar fi conturile auditate și informații extrase din sistemul contabil. Prin urmare, nu a fost posibil să se verifice costurile și prețurile de vânzare, precum și să se efectueze o verificare încrucișată a volumului total de vânzări comunicate de societate în răspunsul său la chestionar. În lipsa unor informații fiabile, prin urmare, nu s-a putut stabili în mod fiabil valoarea normală a produsului în cauză pe baza datelor furnizate de societatea din Cambodgia. Societatea a fost informată cu privire la decizia Comisiei de a nu utiliza informațiile prezentate de aceasta. Nu s-a primit niciun comentariu din partea societății.

               (40)

               În cursul anchetei, Comisia a luat cunoștință de faptul că ar putea exista producție în alte țări terțe, cum ar fi Egipt, Coreea de Sud, Taiwan, Indonezia, Turcia și Malaysia. Autoritățile din aceste țări au fost contactate privind posibila existență a unor producători de mecanisme de îndosariere cu inele în țara lor, dar nu s-a primit niciun răspuns pozitiv în termenul stabilit.

               (41)

               Prin urmare, Comisia nu a putut să selecteze o țară analogă adecvată în scopul stabilirii unei valori normale pentru RPC, în conformitate cu articolul 2 alineatul (7) litera (a) din regulamentul de bază.

         2.2.   Valoarea normală

               (42)

               În lumina situației descrise în secțiunea 2.1 de mai sus și în conformitate cu articolul 2 alineatul (7) litera (a) din regulamentul de bază, Comisia s-a bazat, în scopul stabilirii valorii normale în RPC, pe orice altă bază rezonabilă, și anume prețurile plătite sau de plătit în Uniune pentru produsul similar.

               (43)

               În conformitate cu articolul 2 alineatul (2) din regulamentul de bază, s-a examinat mai întâi dacă volumul total al vânzărilor interne ale produsului similar către clienți independenți în cursul PAR efectuate de producătorii din industria din Uniune care au cooperat a fost reprezentativ în comparație cu volumul total al exporturilor către Uniune, și anume dacă volumul total al vânzărilor interne respective reprezenta cel puțin 5 % din volumul total al vânzărilor la export ale producătorilor chinezi către Uniune.

               (44)

               S-a examinat, de asemenea, dacă vânzările interne ale produsului similar puteau fi considerate ca fiind efectuate în cursul unor operațiuni comerciale normale, conform articolului 2 alineatul (4) din regulamentul de bază. Examinarea s-a realizat prin stabilirea proporției de vânzări interne către clienți independenți de pe piața internă care au fost profitabile în perioada anchetei de reexaminare.

               (45)

               Deoarece s-a constatat că toate vânzările pe piața internă au fost realizate în cantități suficiente și în cursul unor operațiuni comerciale normale, valoarea normală s-a bazat pe prețul intern real și a fost calculată ca medie ponderată a prețurilor tuturor vânzărilor pe piața internă în cursul perioadei anchetei de reexaminare.

         2.3.   Prețul de export

               (46)

               În absența cooperării din partea producătorilor-exportatori chinezi și, prin urmare, în lipsa unor informații specifice cu privire la prețurile din China, prețul de export a fost stabilit pe baza datelor disponibile, în conformitate cu articolul 18 din regulamentul de bază, și anume informațiile furnizate de eșantionarea producătorilor-exportatori chinezi cunoscuți la momentul deschiderii reexaminării efectuate în perspectiva expirării măsurilor, baza de date Comext a Eurostat și baza de date privind exporturile chineze.

         2.4.   Comparație și ajustări

               (47)

               Valoarea normală și prețul de export au fost comparate la nivel franco fabrică. În scopul asigurării unei comparații echitabile între valoarea normală și prețul de export, s-au efectuat ajustări corespunzătoare diferențelor care afectează prețurile și comparabilitatea prețurilor, în conformitate cu articolul 2 alineatul (10) din regulamentul de bază. S-au efectuat ajustări, după caz, pentru diferențele între costurile de transport, de asigurare și alte costuri legate de transport, pe baza informațiilor din cererea de reexaminare în perspectiva expirării măsurilor.

         2.5.   Marjă de dumping

               (48)

               În conformitate cu articolul 2 alineatul (11) din regulamentul de bază, marja de dumping s-a stabilit pe baza unei comparații între valoarea normală medie ponderată și prețul de export mediu ponderat. Prețul mediu indicat în baza de date Comext a Eurostat, verificat încrucișat cu informațiile obținute din formularul de eșantionare disponibil, în comparație cu valoarea normală, arată existența dumpingului.

               (49)

               Ținând cont de cele de mai sus și de lipsa oricăror alte informații fiabile pentru RPC, marja de dumping la nivel național, calculată pe baza unei comparații a mediilor ponderate și exprimată ca procent al prețului CIF frontieră a UE, înainte de vămuire, a fost calculată și stabilită la 49 %.

         2.6.   Concluzia în privința dumpingului

               (50)

               Ancheta a stabilit existența dumpingului în cursul PAR. Această concluzie a avut la bază (i) pe de o parte, prețurile de export astfel cum au fost stabilite de baza de date Comext a Eurostat și din informațiile colectate prin intermediul formularului de eșantionare, astfel cum se explică în considerentul 46 de mai sus; și (ii) pe de altă parte, valoarea normală stabilită pe baza prețurilor industriei din Uniune, în conformitate cu dispozițiile articolului 2 alineatul (7) litera (a) din regulamentul de bază, din motivele explicate în considerentele 35-41 de mai sus.

         3.   Elemente de probă privind probabilitatea continuării dumpingului

               (51)

               În urma constatărilor privind existența unui dumping în cursul PAR, s-a examinat probabilitatea unei reapariții a dumpingului. În lipsa cooperării din partea producătorilor-exportatori chinezi, ancheta s-a bazat pe datele disponibile, în conformitate cu articolul 18 din regulamentul de bază. Având în vedere lipsa de informații accesibile publicului, Comisia a utilizat alte surse de informare, cum ar fi baza de date Comext a Eurostat și „articolul 14 alineatul (6) din regulamentul de bază”, formularele de eșantionare disponibile transmise de principalii producători-exportatori chinezi, care furnizează informații privind vânzările la export chinezești către toate țările, inclusiv Uniunea, cererea de reexaminare și baza de date privind exporturile chineze.

               (52)

               Având în vedere cele menționate în considerentele 48 și 49 de mai sus, Comisia a analizat în continuare dacă există elemente de probă privind probabilitatea continuării dumpingului în cazul expirării măsurilor. În acest sens, au fost analizate următoarele elemente: (i) capacitatea de producție și capacitatea neutilizată a Chinei; (ii) comportamentul exportatorilor chinezi pe alte piețe; și (iii) atractivitatea pieței Uniunii.

         3.1.   Producția și capacitatea neutilizată din RPC

               (53)

               Pe baza informațiilor din cererea de reexaminare în perspectiva expirării măsurilor, capacitatea de producție a RPC a fost estimată la aproximativ 970 de milioane de unități, iar producția actuală în RPC este de aproximativ 50 % din acest volum. Capacitatea de producție neutilizată estimată disponibilă în RPC reprezintă, prin urmare, mai mult de patru ori consumul din Uniune. În pofida acestei capacități excedentare importante actuale, informațiile obținute în cursul anchetei arată că, în RPC, capacitatea continuă să se extindă, întrucât continuă să apară producători noi.. Prin urmare, producția poate fi crescută în mod rapid și ușor pentru a transporta volume mai mari de mecanisme de îndosariere cu inele cu mărci cunoscute prin canalele de distribuție existente către piața Uniunii.

               (54)

               Solicitanții consideră că principala condiție prealabilă pentru creșterea producției este accesul la forță de muncă necalificată, întrucât investițiile în acest sector sunt destul de limitate (15) și accesul la materii prime este relativ ușor în China. Constatările anchetelor anterioare privind mecanismele de îndosariere cu inele au arătat, de asemenea, că forța de muncă și lucrul manual reprezintă principalul element care ar putea influența volumul producției din RPC. În cazul în care un producător e nevoit să mărească producția, acesta și-ar spori forța de muncă în consecință.

               (55)

               În plus, nu există dovezi care să sugereze că, în viitorul apropiat, nivelul consumului de pe piața internă din China sau de pe piețele țărilor terțe ar crește semnificativ și, prin urmare, ar putea absorbi actuala capacitate neutilizată disponibilă a producătorilor chinezi sau cea mai mare parte a acesteia.

               (56)

               Pe baza celor de mai sus, ancheta a concluzionat că exportatorii chinezi ar putea cu ușurință să își mărească producția și să exporte cantități considerabile către Uniune, în cazul în care măsurile vor fi lăsate să expire.

         3.2.   Vânzări ale Chinei către țări terțe

               (57)

               Astfel cum s-a menționat în considerentul 59 de mai jos, piața Uniunii a constituit întotdeauna o piață atractivă pentru exportatorii chinezi, iar aceștia au fost, de asemenea, prezenți în mod consecvent în restul lumii. Conform statisticilor de export chineze disponibile, principalele piețe de export pe care exportatorii chinezi au fost activi sunt SUA, Mexic, Hong Kong, Turcia și Africa de Sud. Cu excepția SUA (16), prețurile practicate în aceste țări sunt mai scăzute decât cele practicate pe piața Uniunii pentru tipuri de produse similare.

               (58)

               În aceste condiții, este rezonabil să se prevadă că, în cazul în care măsurile antidumping ar expira, exportatorii chinezi se vor reorienta dinspre piețele anumitor țări terțe către piața Uniunii și ar urmări, în acest caz, să exporte cantități considerabile către piața UE.

         3.3.   Atractivitatea pieței Uniunii

               (59)

               Piața Uniunii a fost întotdeauna o piață foarte atractivă, în ceea ce privește volumul și prețurile. Informațiile primite la momentul deschiderii anchetei actuale arată că prețurile din Uniune sunt semnificativ mai mari în comparație cu prețurile de vânzare către alte țări terțe.

               (60)

               De când au fost instituite măsurile pentru prima dată (și anume, 20 ianuarie 1997), exportatorii chinezi au demonstrat în permanență un interes deosebit în ceea ce privește intrarea pe piața Uniunii. Anchetele anterioare au arătat că producătorii chinezi au încercat să evite măsurile prin practici de eludare (17), cum ar fi transbordarea, modificări minore, precum și prin practicile de absorbție (18).

               (61)

               Dimensiunea pieței Uniunii poate fi considerată un indiciu clar conform căruia producătorii chinezi ar încerca, în viitor, să recâștige cota de piață în Uniune.

               (62)

               În ceea ce privește prețurile, conform anchetei, prețul mediu al exporturilor chineze către piețe ale țărilor terțe este mai mic decât prețul mediu al exporturilor chineze către Uniune, astfel cum s-a menționat în considerentul 57 de mai sus. Astfel, este clar că piața Uniunii ar reprezenta o opțiune atractivă pe plan financiar pentru exportatorii chinezi, deoarece ei ar putea vinde în Uniune la prețuri mai ridicate fără a-și pune în pericol vânzările către restul lumii și încă subcotând, prin intermediul practicilor de dumping, cu prețuri inferioare celor ale principalilor lor concurenți în Uniune. Prin urmare, se poate concluziona că piața Uniunii, una dintre cele mai mari la nivel mondial, rămâne atractivă pentru producătorii chinezi.

         3.4.   Concluzie privind probabilitatea continuării dumpingului

               (63)

               Având în vedere capacitatea de rezervă semnificativă estimată a RPC, în combinație cu atractivitatea pieței Uniunii în ceea ce privește dimensiunea și prețul de vânzare, ținându-se cont în special de nivelul de preț al exporturilor din RPC către țări terțe și de experiența practicilor anterioare de eludare și de absorbție, Comisia a concluzionat că este foarte probabil ca abrogarea măsurilor antidumping să conducă la o creștere semnificativă a importurilor care fac obiectul unui dumping de mecanisme de îndosariere cu inele din RPC în Uniune.

         D.   PROBABILITATEA CONTINUĂRII SAU A REAPARIȚIEI PREJUDICIULUI

   1.   Producția Uniunii și definiția industriei din Uniune

               (64)

               În cursul PAR, în Uniune au fost fabricate mecanisme de îndosariere cu inele de către următorii producători:

                           —

                           Ring Alliance Ringbuchtechnik GmbH, Viena, Austria;

                           —

                           Industria Meccanica Lombarda Srl, Offanengo, Italia.

               (65)

               Ambii producători (primul dintre aceștia fiind solicitantul) au cooperat la anchetă. Al doilea producător sprijină, de asemenea, cererea de prelungire a măsurilor. Având în vedere că ambele societăți împreună au reprezentat producția totală de mecanisme de îndosariere cu inele din Uniune în cursul PAR, se consideră că acestea reprezintă industria din Uniune în sensul articolului 4 alineatul (1) și al articolului 5 alineatul (4) din regulamentul de bază. Ambii producători și filialele lor nu sunt afiliate producătorilor-exportatori chinezi.

         2.   Consumul la nivelul Uniunii

               (66)

               Consumul la nivelul Uniunii a fost stabilit pe baza:

                           —

                           volumului vânzărilor de produs similar realizate de industria din Uniune pe piața Uniunii care au fost raportate în răspunsurile la chestionar primite din partea producătorilor din Uniune,

                           —

                           volumului importurilor de mecanisme de îndosariere cu inele (nivel TARIC) pe piața Uniunii raportat în Eurostat.

                  Tabelul 1

                  Consumul de pe piața Uniunii

                           Volumul

                           2011

                           2012

                           2013

                           PAR

                              Indicele consumului Uniunii (2011 = 100)

                              100

                              87

                              94

                              85

                           Consumul la nivelul Uniunii (intervale exprimate în mii de unități)

                           100 000 -120 000

                           90 000 -110 000

                           100 000 -120 000

                           90 000 -110 000

                              Sursa: Eurostat și răspunsurile la chestionar.

               (67)

               Ancheta a arătat că piața de mecanisme de îndosariere cu inele a scăzut cu 15 % de-a lungul perioadei examinate, de la aproximativ 100-120 de milioane de bucăți în 2011, la 90-110 milioane de bucăți în cursul PAR (19).

         3.   Importurile provenite din țara în cauză

   (a)   Volumul importurilor și cota de piață

      Tabelul 2

      Importurile provenite din țara în cauză

               Volumul importurilor

               2011

               2012

               2013

               PAR

                  RPC (indice 2011 = 100)

                  100

                  92

                  101

                  112

               RPC (intervale exprimate în mii de unități)

               1 600 -2 100

               1 500 - 2 000

               1 600 - 2 100

               1 900 -2 400

               Cota de piață

               1,8 %

               1,9 %

               1,9 %

               2,3 %

                  Sursa: Eurostat și cererea de reexaminare în perspectiva expirării măsurilor.

               (68)

               Având în vedere că actualele măsuri antidumping împotriva RPC au fost extinse în temeiul articolului 13 alineatul (3) din regulamentul de bază privind importurile produsului în cauză expediat din Laos și Vietnam, pentru a stabili volumele totale de import de produs în cauză din RPC, importurile din aceste țări ar fi trebuit incluse. Cu toate acestea, în cursul întregii perioade examinate nu au fost înregistrate importuri de produs în cauză originar din Laos și Vietnam.

               (69)

               Volumul importurilor de mecanisme de îndosariere cu inele originare din RPC a rămas la un nivel scăzut, relativ stabil, în cursul perioadei examinate, cu o ușoară creștere în cursul PAR. Ca urmare, cota de piață a importurilor chinezești a crescut de la 1,8 % la 2,3 % în cursul perioadei examinate.

         (b)   Prețurile de import

      Tabelul 3

      Prețurile medii ale importurilor de mecanisme de îndosariere cu inele originare din țara în cauză

               2011

               2012

               2013

               PAR

                  RPC (indice 2011 = 100)

                  100

                  98

                  95

                  83

               RPC (intervale de EUR/mii de unități)

               200-230

               190-220

               180-210

               160-190

                  Sursa: Eurostat și cererea de reexaminare în perspectiva expirării măsurilor.

               (70)

               Prețul mediu al importurilor de produs în cauză din RPC a scăzut constant în cursul perioadei examinate, cu o scădere de 17 % între 2011 și PAR.

         (c)   Nivelul de subcotare a prețurilor de vânzare și a prețurilor indicative

               (71)

               În cursul PAR, nu s-a constat nicio subcotare a prețurilor de către prețurile de import chinezești. Trebuie subliniat, cu toate acestea, că acest calcul ia în considerare ajustările de preț pentru taxele vamale de import regulate (2,7 %) și costurile ulterioare importului (2 %). În urma acestor ajustări, prețurile medii ale importurilor din RPC au fost aproape la același nivel cu prețurile franco fabrică medii practicate de industria din Uniune pentru clienții neafiliați din Uniune – marja de subcotare negativă constatată a fost de 0,1 %. Se observă, de asemenea, faptul că cantitățile vândute de producătorii-exportatori chinezi sunt scăzute. Pe de altă parte, solicitantul a prezentat anumite elemente de probă potrivit cărora tipurile de produse importate în prezent din RPC sunt mecanisme „speciale”, precum mecanismul cu 23 de inele sau mecanisme cu dispozitiv de declanșare. Aceste produse constau din componente din materii prime mai scumpe și au costuri ale forței de muncă mai ridicate și, prin urmare, prețuri mai mari decât produsele standard ale industriei din Uniune. Din cauza lipsei de cooperare din partea exportatorilor chinezi, această afirmație nu a putut fi verificată comparativ cu datele lor privind exporturile.

               (72)

               În ciuda lipsei subcotării prețurilor de vânzare, în cursul PAR a fost stabilită, totuși, o marjă de subcotare a prețurilor indicative de 3,4 %. Acest calcul se bazează pe profitul-țintă al industriei din Uniune de 5 %, adică același profit-țintă care a fost utilizat în reexaminarea anterioară efectuată în perspectiva expirării măsurilor.

         4.   Importurile din alte țări terțe

               (a)

                  Volumul importurilor și cota de piață

                  Tabelul 4

                  Importurile din țări terțe

                           Volumul importurilor

                           2011

                           2012

                           2013

                           PAR

                              India (indice 2011 = 100)

                              100

                              74

                              86

                              95

                           India (intervale exprimate în mii de unități)

                           40 000 -45 000

                           30 000 -35 000

                           32 000 -38 000

                           39 000 -44 000

                           Cota de piață a Indiei

                           37,4 %

                           32,1 %

                           34,5 %

                           41,8 %

                              Cambodgia [indice 2013
                               (20)
                              = 100]

                              0

                              0

                              100

                              222

                           Cambodgia (intervale exprimate în mii de unități)

                           0

                           0

                           3 000 -4 000

                           6 000 -9 000

                           Cota de piață a Cambodgiei

                           0,0 %

                           0,0 %

                           3,2 %

                           7,8 %

                              Thailanda (indice 2011 = 100)

                              100

                              57

                              62

                              6

                           Thailanda (intervale exprimate în mii de unități)

                           12 000 -16 000

                           6 000 -9 000

                           7 000 -10 000

                           500-1 000

                           Cota de piață a Thailandei

                           11,1 %

                           7,3 %

                           7,3 %

                           0,8 %

                              Alte țări terțe (indice 2011 = 100)

                              100

                              70

                              254

                              10

                           Alte țări terțe (intervale exprimate în mii de unități)

                           500-1 000

                           300-600

                           1 000 -2 000

                           50-100

                           Cota de piață a altor țări terțe

                           0,6 %

                           0,5 %

                           1,5 %

                           0,1 %

                              Total țări terțe (indice 2011 = 100)

                              100

                              71

                              89

                              87

                           Total țări terțe (intervale exprimate în mii de unități)

                           52 500 -62 000

                           36 300 -44 600

                           43 000 -54 000

                           45 550 -54 100

                           Totalul cotei de piață a țărilor terțe

                           49,1 %

                           39,8 %

                           46,6 %

                           50,5 %

                              Sursa: Eurostat și cererea de reexaminare în perspectiva expirării măsurilor.

               (b)

                  Prețurile de import

                  Tabelul 5

                  Prețurile medii ale importurilor de mecanisme de îndosariere cu inele originare din țări terțe

                           2011

                           2012

                           2013

                           PAR

                              India (indice 2011 = 100)

                              100

                              107

                              96

                              92

                           India (intervale de EUR/mii de unități)

                           125-135

                           138-145

                           122-130

                           115-125

                              Cambodgia [indice 2013
                               (21)
                              = 100]

                              0

                              0

                              100

                              94

                           Cambodgia (intervale de EUR/mii de unități)

                           0

                           0

                           135-145

                           130-140

                              Thailanda (indice 2011 = 100)

                              100

                              101

                              100

                              81

                           Thailanda (intervale de EUR/mii de unități)

                           120-130

                           125-135

                           120-130

                           100-110

                              Sursa: Eurostat și cererea de reexaminare în perspectiva expirării măsurilor.

               (73)

               Pe parcursul întregii perioade examinate, principala țară exportatoare de mecanisme de îndosariere cu inele în UE a fost India. Importurile din această țară au deținut o cotă semnificativă din piața Uniunii în cursul întregii perioade analizate, cuprinsă între 32 % și 42 %, atingând nivelul cel mai ridicat în cursul PAR. Al doilea cel mai mare exportator către Uniune în cursul PAR a fost Cambodgia și, deși a început să exporte către Uniune abia în 2013, aceasta își crește cota sa de piață în mod agresiv, ajungând la aproape 8 % în cursul PAR. În ambele cazuri, producătorii-exportatori din aceste țări au fost fabrici înființate de producători chinezi de mecanisme de îndosariere cu inele. Investițiile lor în producția din aceste țări au urmat măsurilor impuse asupra mecanismelor de îndosariere cu inele chinezești, astfel cum au fost extinse în continuare la importurile provenind din alte țări, în urma mai multor anchete antieludare. În cazul Cambodgiei, delocalizarea producției de către proprietarul chinez a urmat instituirii măsurilor în Thailanda. În același timp, în cursul perioadei examinate, Thailanda, care a fost la un moment dat al doilea cel mai mare exportator în Uniune, aproape a dispărut de pe piață.

               (74)

               În ceea ce privește nivelul prețurilor importurilor din țări terțe, ar trebui subliniat faptul că prețurile importurilor din India și Cambodgia sunt semnificativ mai mici decât prețurile importurilor din RPC (33 % și, respectiv, 27 %).

         5.   Situația industriei din Uniune

               (75)

               În conformitate cu articolul 3 alineatul (5) din regulamentul de bază, examinarea probabilității de continuare sau de reapariție a prejudiciului a inclus o evaluare a tuturor factorilor economici care au influențat situația industriei din Uniune în cursul perioadei examinate.

               (76)

               Pentru a respecta confidențialitatea informațiilor comerciale, a fost necesară prezentarea sub formă de indici a informațiilor referitoare la cei doi producători din Uniune.

         5.1.   Producția, capacitatea de producție și gradul de utilizare a capacității

      Tabelul 6

      Producția, capacitatea de producție și gradul de utilizare a capacității

               2011

               2012

               2013

               PAR

                  Producție exprimată în mii de unități (indice)

                  100

                  96

                  90

                  82

                  Capacitate exprimată în mii de unități (indice)

                  100

                  100

                  93

                  93

                  Rata de utilizare a capacității (indice)

                  100

                  96

                  96

                  87

                  Sursa: Răspunsurile la chestionar.

               (77)

               Producția industriei din Uniune a scăzut cu 18 % în cursul perioadei examinate. Această tendință a urmat tendința consumului, deși scăderea volumului de producție al industriei din Uniune era încă ușor mai accentuată decât scăderea consumului. În cursul perioadei examinate, industria din Uniune s-a confruntat cu o scădere a ratei de utilizare a capacității de 13 %, în pofida faptului că însăși capacitatea s-a redus ușor cu 7 %. În cursul PAR, utilizarea capacității a atins cel mai scăzut nivel înregistrat, și anume 55 % până la 65 % în termeni absoluți.

         5.2.   Stocuri finale

      Tabelul 7

      Volumul stocurilor finale

               2011

               2012

               2013

               PAR

                  Stocuri finale exprimate în mii de unități (indice)

                  100

                  83

                  95

                  89

                  Sursa: Răspuns la chestionar.

               (78)

               Nivelurile stocurilor de sfârșit de an ale industriei din Uniune au scăzut cu 11 % în cursul perioadei examinate. Cu toate acestea, ținând seama de scăderea simultană a producției, nivelurile stocurilor au fost menținute la un nivel relativ stabil, care au fost considerate ca fiind normale de către producătorii din Uniune.

         5.3.   Volumul de vânzări și cota de piață

      Tabelul 8

      Volumul vânzărilor și cota de piață

               2011

               2012

               2013

               PAR

                  Volumul vânzărilor (total UE) exprimat în mii de unități (indice)

                  100

                  103

                  98

                  82

                  Volumul vânzărilor (neafiliați UE) exprimat în mii de unități (indice)

                  100

                  104

                  95

                  82

                  Cota de piață (indice)

                  100

                  119

                  105

                  96

                  Sursa: Răspunsurile la chestionar.

               (79)

               Volumele vânzărilor industriei din Uniune către clienții neafiliați au scăzut cu 18 % în cursul perioadei examinate. Deși principalul motiv pentru această scădere este scăderea simultană a consumului, trebuie subliniat faptul că scăderea volumului vânzărilor a fost mai accentuată decât scăderea consumului. Drept rezultat, cota de piață a industriei din Uniune a scăzut cu 4 %.

         5.4.   Prețurile și factorii care influențează prețurile

      Tabelul 9

      Prețurile de vânzare (neafiliați)

               2011

               2012

               2013

               PAR

                  Prețuri medii de vânzare exprimate în EUR/mii de unități (indice)

                  100

                  96

                  94

                  99

                  Sursa: Răspunsurile la chestionar.

               (80)

               Prețurile de vânzare ale industriei din Uniune pe piața Uniunii către clienți neafiliați în cursul PAR au fost aproape la același nivel ca la începutul perioadei examinate.

         5.5.   Ocuparea forței de muncă și productivitatea

      Tabelul 10

      Ocuparea forței de muncă și productivitatea

               2011

               2012

               2013

               PAR

                  Ocuparea forței de muncă (indice)

                  100

                  97

                  95

                  91

                  Productivitatea forței de muncă (indice)

                  100

                  99

                  94

                  89

                  Costul mediu al forței de muncă (indice)

                  100

                  92

                  87

                  83

                  Sursa: Răspunsurile la chestionar.

               (81)

               Ocuparea forței de muncă în echivalent normă întreagă a scăzut pe parcursul perioadei examinate cu 9 %, drept rezultat al restructurării industriei din Uniune. În același timp, costurile medii cu forța de muncă au fost, de asemenea, reduse cu 17 %. Cu toate acestea, având în vedere că, în aceeași perioadă, producția a scăzut dramatic, astfel cum se arată în considerentul 77, productivitatea forței de muncă a scăzut în perioada examinată cu 11 %.

         5.6.   Costul de producție și rentabilitatea

      Tabelul 11

      Costul de producție și rentabilitatea

               2011

               2012

               2013

               PAR

                  Costul de producție (indice)

                  100

                  101

                  95

                  100

                  Rentabilitatea (indice)

                  100

                  – 78

                  79

                  62

                  Sursa: Răspunsurile la chestionar.

               (82)

               Pe parcursul perioadei examinate, cu excepția anului 2012, industria din Uniune a reușit să fie profitabilă, deși rentabilitatea a fost cu mult sub profitul-țintă de 5 %. În plus, tendința este în continuare în scădere.

               (83)

               Scăderea rentabilității se datorează în principal scăderii prețului de vânzare. În ciuda utilizării capacității foarte scăzute, costul mediu de producție în cursul PAR nu a crescut față de nivelul din 2011, în principal datorită scăderii costurilor cu forța de muncă în urma eforturilor de restructurare ale producătorilor din Uniune.

         5.7.   Investițiile, randamentul investițiilor și fluxul de lichidități

      Tabelul 12

      Investițiile, randamentul investițiilor și fluxul de lichidități

               2011

               2012

               2013

               PAR

                  Investițiile anuale (indice)

                  100

                  343

                  260

                  286

                  Randamentul investițiilor (indice)

                  100

                  – 17

                  74

                  88

                  Fluxul de lichidități (indice)

                  100

                  82

                  145

                  57

               (84)

               Ancheta a arătat că industria din Uniune a fost în măsură să își mențină nivelul relativ ridicat al investițiilor în cursul perioadei examinate cu randament ridicat al acestora (cu excepția anului 2012 în care s-au înregistrat pierderi). De asemenea, industria din Uniune a reușit să mențină un flux de numerar pozitiv pe parcursul întregii perioade examinate, deși acesta a scăzut cu 43 % în cursul PAR în comparație cu 2011. Industria din Uniune nu a semnalat dificultăți în mobilizarea capitalurilor în cursul perioadei examinate.

         5.8.   Amploarea dumpingului și redresarea în urma efectelor practicilor de dumping anterioare

               (85)

               Astfel cum s-a concluzionat în considerentul 49, pe baza celor mai bune date disponibile, ancheta a stabilit existența unui dumping substanțial în cursul PAR, respectiv de 49 %.

               (86)

               Ținând seama de importurile care au făcut obiectul unui dumping din RPC și de practicile continue de eludare și de absorbție din trecut, se poate concluziona că industria din Uniune nu s-a redresat complet de pe urma efectelor practicilor de dumping anterioare în cursul perioadei examinate, deși o anumită scădere în ceea ce privește unii dintre indicatorii de prejudiciu, cum ar fi vânzările și volumele producției, nu poate fi atribuită importurilor din țara în cauză, datorită nivelului scăzut în această perioadă, ci mai degrabă se datorează scăderii consumului.

         5.9.   Activitatea de export a industriei din Uniune

               (87)

               Industria din Uniune a exportat doar volume neglijabile în perioada examinată, prin urmare, se concluzionează că exporturile nu au avut niciun impact asupra situației industriei din Uniune.

         5.10.   Concluzie privind situația industriei din Uniune

               (88)

               Ancheta a arătat că o continuare a măsurilor începând din 2010 a permis industriei din Uniune să își mențină o rentabilitate pozitivă, în esență, pe întreaga perioadă examinată. Cu toate acestea, rentabilitatea a fost cu mult mai scăzută decât profitul-țintă (5 %), dar a permis industriei din Uniune să facă unele investiții și să-și mențină cota de piață relativ ridicată.

               (89)

               Ceilalți indicatori de prejudiciu arată că situația economică a industriei din Uniune este dificilă, în contextul concurenței mondiale și al scăderii consumului. Industria din Uniune a reacționat la aceste provocări prin restructurarea ocupării forței sale de muncă și prin investițiile în modernizarea produsului.

               (90)

               Prin urmare, se concluzionează că industria din Uniune nu a suferit niciun prejudiciu material în cursul perioadei anchetei de reexaminare.

         6.   Probabilitatea reapariției prejudiciului

               (91)

               Industria din Uniune și-a restructurat activitățile și a beneficiat de măsurile antidumping. Cu toate acestea, deși aceste măsuri au fost instituite pentru prima dată în 1997, ele au devenit pe deplin efective doar atunci când efectele practicilor de absorbție și de circumvenție au fost neutralizate.

               (92)

               În acest context se analizează, în conformitate cu articolul 11 alineatul (2) din regulamentul de bază, probabilitatea reapariției prejudiciului în eventualitatea expirării măsurilor.

               (93)

               Întrucât niciunul dintre producătorii-exportatori chinezi nu a cooperat la anchetă, concluziile cu privire la RPC au trebuit să se bazeze pe cele mai bune informații disponibile, în conformitate cu articolul 18 din regulamentul de bază, în special cererea de reexaminare în perspectiva expirării măsurilor.

               (94)

               Astfel cum s-a concluzionat deja în considerentele 50 și 63, exportatorii chinezi și-au continuat practicile de dumping în continuare și există probabilitatea continuării dumpingului.

               (95)

               În plus, după cum s-a explicat în considerentul 59, exportatorii chinezi nu și-au pierdut niciodată interesul pentru piața Uniunii, după cum au dat dovadă în trecut prin practicile de absorbție și de eludare.

               (96)

               Astfel cum s-a concluzionat în considerentele 53 și 61, producătorii-exportatori chinezi dispun de capacități neutilizate considerabile pentru producția produsului în cauză, iar piața din Uniune este deosebit de atractivă pentru aceștia datorită dimensiunii sale și a nivelului relativ ridicat al prețurilor.

               (97)

               În plus, statisticile privind importurile și volumele de producție ale producătorilor din Uniune indică, de asemenea, o piață în declin. Un indicator tipic al unei piețe în declin este concurența extinsă pentru volumul rămas. Există o probabilitate mare ca, datorită actualei capacități de producție neutilizată în RPC, să aibă loc o creștere bruscă a importurilor care fac obiectul unui dumping la prețuri mici, în cazul în care se permite expirarea măsurilor.

               (98)

               Toți acești factori împreună indică faptul că RPC ar putea exporta rapid cantități semnificative de produs în cauză la prețuri de dumping pe piața Uniunii, fără măcar a fi necesar să își redirecționeze vânzările de pe alte piețe, în cazul în care măsurile ar expira. În cazul în care s-ar întâmpla acest lucru, industria din Uniune s-ar confrunta cu o scădere suplimentară imediată a vânzărilor și a prețurilor de vânzare, care ar afecta o utilizare a capacității și o rentabilitate deja scăzute. În cazul în care acești indicatori de prejudiciu s-ar deteriora, tendința de redresare a industriei din Uniune s-ar inversa rapid și este foarte probabil că s-ar produce un prejudiciu important.

         E.   INTERESUL UNIUNII

   1.   Introducere

               (99)

               În conformitate cu articolul 21 din regulamentul de bază, s-a analizat dacă menținerea măsurilor ar fi împotriva interesului Uniunii, în ansamblu. Determinarea interesului Uniunii s-a bazat pe evaluarea diferitelor interese implicate, și anume cele ale industriei din Uniune, ale importatorilor și ale utilizatorilor.

         2.   Interesul industriei din Uniune

               (100)

               Astfel cum se explică în considerentul 90, măsurile au permis industriei din Uniune să își consolideze poziția și să înceapă restructurarea. În același timp, s-a concluzionat, de asemenea, în considerentul 98, că industria din Uniune ar putea să se confrunte cu o deteriorare gravă, în cazul în care măsurile antidumping împotriva RPC ar expira. Prin urmare, se poate concluziona că o continuare a măsurilor antidumping împotriva RPC ar aduce beneficii industriei din Uniune.

         3.   Interesul importatorilor și al utilizatorilor

               (101)

               Toți importatorii și utilizatorii cunoscuți au fost informați cu privire la deschiderea reexaminării. Cu toate acestea, Comisia nu a beneficiat de nicio cooperare din partea utilizatorilor neafiliați și de o cooperare foarte limitată din partea importatorilor neafiliați, și anume din partea unei singure societăți care a importat din RPC.

               (102)

               Importatorul cooperant nu se opunea, în principiu, menținerii măsurilor. Într-adevăr, importurile din RPC în cursul PAR au fost neglijabile, iar datele sale privind importurile arată că, din cauza măsurilor în vigoare, aceasta și-a schimbat deja furnizorii. Prin urmare, menținerea măsurilor nu ar avea un impact asupra situației sale.

         4.   Concluzii

               (103)

               Având în vedere elementele analizate în considerentele 100-102, precum și faptul că importurile actuale din China reprezintă în jur de 2 % din consumul Uniunii, nu există niciun motiv pentru a considera că menținerea măsurilor ar fi împotriva interesului Uniunii. Prin urmare, s-a ajuns la concluzia că nu există motive imperioase de interes pentru Uniune împotriva menținerii măsurilor antidumping împotriva RPC.

         F.   COMUNICAREA INFORMAȚIILOR ȘI MĂSURILE ANTIDUMPING

               (104)

               Toate părțile interesate care au cooperat au fost informate cu privire la faptele și considerentele esențiale pe baza cărora se consideră adecvat ca taxele antidumping în vigoare la importurile de mecanisme de îndosariere cu inele din RPC să fie menținute. Părților interesate li s-a acordat posibilitatea de a-și prezenta observațiile în urma informării respective. Nu s-au primit observații.

               (105)

               Din cele de mai sus rezultă că, astfel cum se prevede la articolul 11 alineatul (2) din regulamentul de bază, măsurile antidumping aplicabile importurilor de mecanisme de îndosariere cu inele originare din RPC ar trebui menținute.

               (106)

               În consecință, extinderea măsurilor pentru produsul în cauză originar din China la importurile expediate din Vietnam (22) și din Republica Democrată Populară Laos (23), indiferent dacă au fost declarate ca fiind originare din Vietnam și din Republica Democrată Populară Laos sau nu, ar trebui, de asemenea, menținute.

               (107)

               Comitetul înființat prin articolul 15 alineatul (1) din regulamentul de bază nu a emis un aviz,

         ADOPTĂ PREZENTUL REGULAMENT:
   Articolul 1
   (1)   Se instituie o taxă antidumping definitivă la importurile de anumite mecanisme de îndosariere cu inele încadrate în prezent la codul NC ex 8305 10 00, originare din Republica Populară Chineză.
   (2)   În sensul prezentului articol, mecanismele de îndosariere cu inele sunt compuse din două plăci sau sârmă din oțel, incluzând cel puțin patru semi-inele din sârmă din oțel, totul fiind susținut de o placă de acoperire din oțel. Acestea se deschid fie prin tragerea semi-inelelor, fie cu ajutorul unui mic dispozitiv de declanșare din oțel fixat pe mecanismul de îndosariere cu inele.
   (3)   Nivelul taxei antidumping definitive aplicabile prețului net franco frontieră comunitară, înainte de vămuire, se stabilește după cum urmează:

               (a)

               pentru mecanismele cu 17 și 23 de inele (coduri TARIC 8305100021, 8305100023, 8305100029 și 8305100035), valoarea taxei este egală cu diferența dintre prețul minim de import de 325 EUR pentru 1 000 de bucăți și prețul net franco frontieră comunitară, înainte de vămuire;

               (b)

               pentru alte mecanisme decât cele cu 17 sau 23 de inele (coduri TARIC 8305100011, 8305100013, 8305100019 și 8305100034)

                           Nivelul taxei

                           Cod adițional TARIC

                           Republica Populară Chineză:

                                       —

                                       World Wide Stationery Mfg, Hong Kong, Republica Populară Chineză

                           51,2 %

                           8934

                                       —

                                       toate celelalte societăți

                           78,8 %

                           8900

         Articolul 2
   În lipsa unor dispoziții contrare, se aplică dispozițiile în vigoare în materie de taxe vamale.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 mai 2016.

            Pentru Comisie

            Președintele

         Jean-Claude JUNCKER

      (1)  JO L 343, 22.12.2009, p. 51.

      (2)  Regulamentul (CE) nr. 119/97 al Consiliului din 20 ianuarie 1997 de instituire a unor taxe antidumping definitive la importurile de anumite mecanisme de îndosariere cu inele originare din Malaysia și Republica Populară Chineză și de percepere cu titlu definitiv a taxelor provizorii instituite (JO L 22, 24.1.1997, p. 1).

      (3)  Regulamentul (CE) nr. 2100/2000 al Consiliului din 29 septembrie 2000 de modificare a Regulamentului (CE) nr. 119/97 de instituire a unei taxe antidumping provizorii la importurile de mecanisme de îndosariere cu inele originare din Republica Populară Chineză (JO L 250, 5.10.2000, p. 1).

      (4)  Regulamentul (CE) nr. 1208/2004 al Consiliului din 28 iunie 2004 de extindere a măsurilor antidumping definitive instituite prin Regulamentul (CE) nr. 119/97 asupra importurilor de anumite mecanisme de îndosariere cu inele originare din Republica Populară Chineză la importurile aceluiași produs expediate din Republica Socialistă Vietnam (JO L 232, 1.7.2004, p. 1).

      (5)  Aviz de deschidere a unei reexaminări efectuate în perspectiva expirării măsurilor antidumping aplicabile importurilor de anumite mecanisme de îndosariere cu inele originare din Republica Populară Chineză (JO C 21, 24.1.2002, p. 25).

      (6)  Regulamentul (CE) nr. 2074/2004 al Consiliului din 29 noiembrie 2004 de instituire a unui drept antidumping definitiv la importurile de anumite mecanisme de îndosariere cu inele originare din Republica Populară Chineză (JO L 359, 4.12.2004, p. 11).

      (7)  Regulamentul (CE) nr. 33/2006 al Consiliului din 9 ianuarie 2006 de extindere a dreptului antidumping definitiv instituit prin Regulamentul (CE) nr. 2074/2004 la importurile anumitor mecanisme de îndosariere cu inele originare din Republica Populară Chineză la importurile aceluiași produs expediat din Republica Democrată Populară Laos (JO L 7, 12.1.2006, p. 1).

      (8)  Regulamentul (CE) nr. 818/2008 al Consiliului din 13 august 2008 de modificare a Regulamentului (CE) nr. 2074/2004 de instituire a unei taxe antidumping definitive la importurile de anumite mecanisme de îndosariere cu inele originare din Republica Populară Chineză și de încheiere a anchetei privind posibila circumvenție a măsurilor antidumping impuse de respectivul regulament prin intermediul importurilor de anumite mecanisme de îndosariere cu inele expediate din Thailanda, declarate originare din Thailanda sau nu (JO L 221, 19.8.2008, p. 1).

      (9)  Regulamentul de punere în aplicare (UE) nr. 157/2010 al Consiliului din 22 februarie 2010 de instituire a unei taxe antidumping definitive la importurile de anumite mecanisme de îndosariere cu inele originare din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 384/96 (JO L 49, 26.2.2010, p. 1).

      (10)  Regulamentul de punere în aplicare (UE) nr. 792/2011 al Consiliului din 5 august 2011 de impunere a unei taxe antidumping definitive și de percepere definitivă a taxei provizorii aplicate importurilor de anumite mecanisme de îndosariere cu inele originare din Thailanda (JO L 204, 9.8.2011, p. 11).

      (11)  Aviz de expirare iminentă a anumitor măsuri antidumping (JO C 164, 29.5.2014, p. 21).

      (12)  Având în vedere că există doar doi producători în Uniune, cifra exactă nu este indicată.

      (13)  Aviz de deschidere a unei reexaminări efectuate în perspectiva expirării măsurilor antidumping aplicabile importurilor de anumite mecanisme de îndosariere cu inele, originare din Republica Populară Chineză, și extinse la Vietnam și la Republica Democrată Populară Laos (JO C 67, 25.2.2015, p. 15).

      (14)  A se vedea în special considerentele 28, 29 și 38 din Regulamentul de punere în aplicare (UE) nr. 157/2010 al Consiliului din 22 februarie 2010 de instituire a unei taxe antidumping definitive la importurile de anumite mecanisme de îndosariere cu inele originare din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 384/96 (JO L 49, 26.2.2010, p. 1).

      (15)  A se vedea considerentul 38 din Regulamentul de punere în aplicare (UE) nr. 157/2010 al Consiliului din 22 februarie 2010 de instituire a unei taxe antidumping definitive la importurile de anumite mecanisme de îndosariere cu inele originare din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (CE) nr. 384/96 (JO L 49, 26.2.2010, p. 1).

      (16)  Prețurile din SUA sunt mai mari deoarece produsele sunt diferite. Cea mai mare parte a exporturilor consta în trei inele cu un dispozitiv de declanșare.

      (17)  Astfel cum s-a menționat în considerentele 3 și 5 de mai sus.

      (18)  Astfel cum s-a menționat în considerentul 2 de mai sus.

      (19)  Sunt indicate doar intervalele, pentru a păstra confidențialitatea datelor celor doi producători din Uniune.

      (20)  Importurile din Cambodgia au început în 2013.

      (21)  Importurile din Cambodgia au început în 2013.

      (22)  Regulamentul (CE) nr. 1208/2004.

      (23)  Regulamentul (CE) nr. 33/2006.


title: Regulamentul de punere în aplicare (UE) 2016/660 al Comisiei din 27 aprilie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               28.4.2016

               RO

               Jurnalul Oficial al Uniunii Europene

               L 114/12

         REGULAMENTUL DE PUNERE ÎN APLICARE (UE) 2016/660 AL COMISIEI
   din 27 aprilie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 aprilie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  268,0

                  MA

                  85,8

                  ZZ

                  176,9

                  0707 00 05

                  MA

                  83,0

                  TR

                  118,9

                  ZZ

                  101,0

                  0709 93 10

                  MA

                  95,4

                  TR

                  127,5

                  ZZ

                  111,5

                  0805 10 20

                  AR

                  115,8

                  EG

                  47,1

                  IL

                  85,1

                  MA

                  58,1

                  TR

                  39,9

                  ZZ

                  69,2

                  0808 10 80

                  AR

                  123,2

                  BR

                  100,4

                  CL

                  112,7

                  CN

                  73,3

                  NZ

                  147,2

                  US

                  199,1

                  ZA

                  94,3

                  ZZ

                  121,5

                  0808 30 90

                  AR

                  122,3

                  CL

                  93,3

                  CN

                  62,0

                  ZA

                  111,8

                  ZZ

                  97,4

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 1144/2011 al Comisiei din 10 noiembrie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               11.11.2011

               RO

               Jurnalul Oficial al Uniunii Europene

               L 293/31

         REGULAMENTUL DE PUNERE ÎN APLICARE (UE) NR. 1144/2011 AL COMISIEI
   din 10 noiembrie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:
   Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la 11 noiembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 noiembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  AL

                  64,0

                  MA

                  48,1

                  TR

                  85,0

                  ZZ

                  65,7

                  0707 00 05

                  AL

                  64,0

                  EG

                  161,4

                  TR

                  133,7

                  ZZ

                  119,7

                  0709 90 70

                  AR

                  61,1

                  MA

                  72,3

                  TR

                  146,9

                  ZZ

                  93,4

                  0805 20 10

                  MA

                  80,2

                  ZA

                  103,8

                  ZZ

                  92,0

                  0805 20 30, 0805 20 50, 0805 20 70, 0805 20 90

                  HR

                  29,1

                  IL

                  78,0

                  MA

                  79,7

                  TR

                  83,5

                  UY

                  54,6

                  ZZ

                  65,0

                  0805 50 10

                  AR

                  58,5

                  BO

                  59,5

                  TR

                  58,2

                  ZA

                  40,1

                  ZZ

                  54,1

                  0806 10 10

                  BR

                  230,0

                  CL

                  73,3

                  EC

                  65,7

                  LB

                  269,8

                  TR

                  145,4

                  US

                  254,8

                  ZA

                  80,8

                  ZZ

                  160,0

                  0808 10 80

                  CA

                  145,0

                  CL

                  90,0

                  CN

                  67,2

                  MK

                  41,0

                  ZA

                  175,5

                  ZZ

                  103,7

                  0808 20 50

                  CN

                  50,3

                  TR

                  133,1

                  ZZ

                  91,7

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) 2015/1731 al Comisiei din 28 septembrie 2015 de aprobare a medetomidinei ca substanță activă destinată utilizării în produsele biocide pentru tipul de produs 21 (Text cu relevanță pentru SEE)

text:
               29.9.2015

               RO

               Jurnalul Oficial al Uniunii Europene

               L 252/33

         REGULAMENTUL DE PUNERE ÎN APLICARE (UE) 2015/1731 AL COMISIEI
   din 28 septembrie 2015
   de aprobare a medetomidinei ca substanță activă destinată utilizării în produsele biocide pentru tipul de produs 21
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 90 alineatul (2),
   întrucât:

               (1)

               La 27 aprilie 2009, Regatul Unit a primit, în conformitate cu articolul 11 alineatul (1) din Directiva 98/8/CE a Parlamentului European și a Consiliului (2), o cerere de includere a substanței active medetomidină în anexa I la directivă, în vederea utilizării în tipul de produs 21, produse antivegetative, astfel cum a fost definit în anexa V la directiva menționată, care corespunde tipului de produs 21, astfel cum a fost definit în anexa V la Regulamentul (UE) nr. 528/2012.

               (2)

               La 14 mai 2000, medetomidina nu exista pe piață ca substanță activă a unui produs biocid.

               (3)

               La 12 martie 2014, Regatul Unit a prezentat Agenției Europene pentru Produse Chimice un raport de evaluare însoțit de recomandările sale, în conformitate cu articolul 8 alineatul (1) din Regulamentul (UE) nr. 528/2012.

               (4)

               Avizul Agenției Europene pentru Produse Chimice a fost formulat la 3 februarie 2015 de către Comitetul pentru produse biocide, ținând seama de concluziile autorității competente responsabile de evaluare.

               (5)

               Conform acestui aviz, produsele biocide care sunt utilizate pentru tipul de produs 21 și care conțin medetomidină pot îndeplini cerințele prevăzute la articolul 19 alineatul (1) litera (b) din Regulamentul (UE) nr. 528/2012, dacă sunt respectate anumite condiții referitoare la utilizarea substanței respective.

               (6)

               Prin urmare, este oportun să se aprobe utilizarea medetomidinei în produsele biocide pentru tipul de produs 21, sub rezerva respectării anumitor cerințe și condiții.

               (7)

               De asemenea, avizul respectiv conclude că, datorită caracteristicilor sale, medetomidina este foarte persistentă (vP) și toxică (T), conform criteriilor stabilite în anexa XIII la Regulamentul (CE) nr. 1907/2006 al Parlamentului European și al Consiliului (3). În plus, avizul conclude că substanța activă conține o proporție semnificativă de izomeri inactivi sau de impurități.

               (8)

               Medetomidina îndeplinește condițiile prevăzute la articolul 10 alineatul (1) literele (d) și (f) din Regulamentul (UE) nr. 528/2012 și, prin urmare, ar trebui să fie susceptibilă de înlocuire.

               (9)

               În conformitate cu articolul 10 alineatul (4) din Regulamentul (UE) nr. 528/2012, aprobarea unei substanțe active susceptibile de înlocuire se efectuează pentru o perioadă de maximum șapte ani.

               (10)

               Întrucât medetomidina îndeplinește criteriile pentru a fi considerată foarte persistentă (vP) în conformitate cu anexa XIII la Regulamentul (CE) nr. 1907/2006, articolele tratate care au fost tratate cu sau care conțin medetomidină ar trebui să fie etichetate în mod corespunzător atunci când sunt introduse pe piață.

               (11)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se aprobă medetomidina ca substanță activă destinată utilizării în produsele biocide pentru tipul de produs 21, sub rezerva respectării cerințelor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 septembrie 2015.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (JO L 123, 24.4.1998, p. 1).

      (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

      ANEXĂ

                  Denumire comună

                  Denumire IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tipul de produs

                  Condiții specifice

                  Medetomidină

                  Denumire IUPAC:
                  (RS)-4-[1-(2,3-dimetilfenil)etil]-1H-imidazol
                  Nr. CE: nu este disponibil
                  Nr. CAS: 86347-14-0

                  99,5 % g/g.
                  Medetomidina este produsă ca amestec racemic de enantiomeri R și S: dexmedetomidină și levomedetomidină.

                  1 ianuarie 2016

                  31 decembrie 2022

                  21

                  Medetomidina este susceptibilă de înlocuire în conformitate cu articolul 10 alineatul (1) literele (d) și (f) din Regulamentul (UE) nr. 528/2012.
                  La evaluarea produsului se acordă o atenție deosebită expunerii, riscurilor și eficacității aferente utilizărilor care fac obiectul unei cereri de autorizare, dar nu sunt abordate în evaluarea efectuată la nivelul Uniunii cu privire la riscurile prezentate de substanța activă.
                  Autorizarea produselor biocide este supusă următoarelor condiții:

                              1.

                              Pentru utilizatorii industriali sau profesionali se stabilesc proceduri operaționale sigure și măsuri organizatorice adecvate. Produsele se utilizează cu echipament individual de protecție adecvat atunci când expunerea nu poate fi redusă la un nivel acceptabil prin alte mijloace.

                              2.

                              Persoanele care pun la dispoziție pe piață produse care conțin medetomidină pentru utilizatorii neprofesioniști se asigură că acestea sunt furnizate împreună cu mănuși adecvate. Etichetele și, dacă există, instrucțiunile de utilizare precizează dacă trebuie să se utilizeze alte echipamente individuale de protecție.

                              3.

                              Etichetele și, dacă există, instrucțiunile de utilizare precizează că, până la uscare, suprafețele tratate nu trebuie să se afle la îndemâna copiilor.

                              4.

                              Etichetele și, dacă există, fișele cu date de securitate ale produselor autorizate indică faptul că activitățile de aplicare, întreținere și reparare trebuie să se realizeze într-un spațiu izolat, pe o suprafață dură impermeabilă prevăzută cu pereți de protecție sau pe solul acoperit cu un material impermeabil, pentru a se preveni pierderile directe și a se reduce la minimum emisiile în mediu, și că eventualele pierderi sau deșeuri care conțin medetomidină trebuie recuperate în vederea reutilizării sau eliminării.

                              5.

                              Pentru produsele care pot lăsa reziduuri în produsele alimentare sau în hrana pentru animale, se verifică necesitatea de a stabili noi limite maxime de reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 al Parlamentului European și al Consiliului (2) sau cu Regulamentul (CE) nr. 396/2005 al Parlamentului European și al Consiliului (3), și se iau orice măsuri adecvate de atenuare a riscurilor pentru a se asigura că LMR-urile aplicabile nu sunt depășite.

                        Introducerea pe piață a articolelor tratate face obiectul următoarei condiții:
                  Persoana responsabilă de introducerea pe piață a unui articol tratat cu sau care conține medetomidină se asigură că eticheta respectivului articol tratat conține informațiile enumerate la articolul 58 alineatul (3) al doilea paragraf din Regulamentul (UE) nr. 528/2012.

         (1)  Puritatea indicată în această coloană este gradul minim de puritate a substanței active utilizate pentru evaluarea efectuată în conformitate cu articolul 8 alineatul (1) din Regulamentul (UE) nr. 528/2012. Substanța activă din produsul introdus pe piață poate avea un grad de puritate egal sau diferit, dacă s-a dovedit că aceasta este echivalentă din punct de vedere tehnic cu substanța activă evaluată.

         (2)  Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11).

         (3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).


title: Regulamentul de punere în aplicare (UE) nr. 267/2014 al Comisiei din 14 martie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               15.3.2014

               RO

               Jurnalul Oficial al Uniunii Europene

               L 76/34

      REGULAMENTUL DE PUNERE ÎN APLICARE (UE) NR. 267/2014 AL COMISIEI

   din 14 martie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 martie 2014.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  116,3

                  MA

                  73,6

                  TN

                  86,3

                  TR

                  100,8

                  ZZ

                  94,3

                  0707 00 05

                  EG

                  182,1

                  MA

                  182,1

                  TR

                  149,6

                  ZZ

                  171,3

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  43,6

                  TR

                  84,3

                  ZZ

                  64,0

                  0805 10 20

                  EG

                  44,8

                  IL

                  68,0

                  MA

                  47,0

                  TN

                  52,1

                  TR

                  59,2

                  ZA

                  62,5

                  ZZ

                  55,6

                  0805 50 10

                  TR

                  74,1

                  ZZ

                  74,1

                  0808 10 80

                  AR

                  94,0

                  CL

                  130,2

                  CN

                  92,9

                  MK

                  33,9

                  US

                  192,4

                  ZZ

                  108,7

                  0808 30 90

                  AR

                  94,4

                  CL

                  123,2

                  TR

                  158,2

                  US

                  211,0

                  ZA

                  97,4

                  ZZ

                  136,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.